text: কারাবাখ ফুতবল ক্লুবো, সাধারণত কারাবাখ () নামে পরিচিত আজারবাইজান প্রিমিয়ার লীগে খেলা একটি আজারবাইজানীয় ফুটবল ক্লাব। এই ক্লাবটির উদ্ভব আগদম থেকে হয়েছে, যেটি একটি বিধ্বস্ত ভূত শহর, যা ককেশাসের হিরোশিমা নামে লেবেলযুক্ত. তবে ১৯৯৩ সাল থেকে নাগর্নো-কারাবাখ যুদ্ধের কারণে তার শহরে খেলা হয়নি। এই ক্লাবটির সদর দপ্তর এখন রাজধানী বাকুতে অবস্থিত।
  
  ১৯৮৭ সালে গঠিত কারাবাখ এফকে ১৯৯২ সাল হতে আয়োজিত আজারবাইজান প্রিমিয়ার লীগের প্রতিষ্ঠাতা সদস্য। এক মৌসুম পরে তারা তাদের প্রথম লীগ চ্যাম্পিয়নশিপ জয়লাভ করেছিল এবং প্রিমিয়ার লীগ শিরোপা অর্জনকারী প্রথম নন-বাকু-ভিত্তিক ক্লাব হয়ে ওঠে। কারাবখ আজারবাইজানের দুটি দলের মধ্যে একটি (অন্যটি নেফৎচি পিএফকে),  যারা এখন পর্যন্ত সমস্ত প্রিমিয়ার লিগ চ্যাম্পিয়নশিপে অংশ নিয়েছে।
  
  কারাবাখ তার সকল হোম ম্যাচগুলো বাকুর আজারসুন এরিনায় এবং তোফিক বাহরামভ স্টেডিয়ামে খেলে, যেটি আজারবাইজান জাতীয় ফুটবল দলও ব্যবহার করে থাকে।
  
  ২০১৪ সালে, এই ক্লাবটি প্রিমিয়ার লীগ জয়লাভ করেছে, যেটি ২১ বছরের মধ্যে তাদের প্রথম লিগ শিরোপা ছিল। কারাবাখ ৬ বার প্রিমিয়ার লীগ এবং ৬ বার আজারবাইজান কাপ জয়লাভ করেছে। নেফৎচি পিএফকের পর দ্বিতীয় আজারবাইজানীয় ক্লাব হিসেবে ইউরোপীয়ান প্রতিযোগিতার গ্রুপ পর্বে এগিয়ে যায়, ২০১৪–১৫ মৌসুমে তারা প্রথমবার এটি করে, অতঃপর টানা ৩ বার তারা গ্রুপ পর্বে উঠে। কারাবাখই হচ্ছে প্রথম আজারবাইজানীয় দল, যেটি উয়েফা চ্যাম্পিয়নস লীগের গ্রুপ পর্বে উঠেছে, তারা ২০১৭–১৮ গ্রুপ পর্বে প্রতিদ্বন্দ্বিতা করেছে।
  
  অর্জন
  কারাবাখ ছয়টি আজারবাইজান প্রিমিয়ার লীগ শিরোপা, ছয়টি আজারবাইজান কাপ শিরোপা এবং একটি আজারবাইজান সুপারকাপ শিরোপা জয়লাভ করেছে। এই ক্লাবটি প্রথম অ-বাকু ভিত্তিক ক্লাব, যেটি আজারবাইজান প্রিমিয়ার লীগের শিরোপা জয়লাভ করেছে। কারাবখ আজারবাইজানের দুটি দলের মধ্যে একটি (অন্যটি নেফৎচি পিএফকে),  যারা এখন পর্যন্ত সমস্ত প্রিমিয়ার লিগ চ্যাম্পিয়নশিপে অংশ নিয়েছে।
  
  সোভিয়েট ইউনিয়ন
  
   আজারবাইজান এসএসআর লীগ
   বিজয়ী: (২) ১৯৮৮, ১৯৯০
   আজারবাইজান এসএসআর কাপ
   বিজয়ী: (১) ১৯৯০
  
  আজারবাইজান
  আজারবাইজান লীগ
   বিজয়ী: (৭) ১৯৯৩, ২০১৩–১৪, ২০১৪–১৫, ২০১৫–১৬, ২০১৬–১৭, ২০১৭–১৮, ২০১৮–১৯
  আজারবাইজান কাপ
   বিজয়ী: (৬) ১৯৯৩, ২০০৫–০৬, ২০০৮–০৯, ২০১৪–১৫, ২০১৫–১৬, ২০১৬–১৭
   আজারবাইজান সুপারকাপ
   বিজয়ী: (১) ১৯৯৪
  
  জনপ্রিয় সংস্কৃতি
  কারাবাখ এফকে ফুটবল সিমুলেশন গেম প্রো এভোলুশন সকার ২০১৫ এবং ২০১৬-এ প্রদর্শিত হয়েছে।
  
  তথ্যসূত্র
  
  আরও পড়ুন
  
  বহিঃসংযোগ
  
   প্রাতিষ্ঠানিক ওয়েবসাইট  
   উয়েফায় কারাবাখ এফকে
   ফিফায় কারাবাখ এফকে
  
  বিষয়শ্রেণী:আজারবাইজানে ফুটবল ক্লাব
  বিষয়শ্রেণী:কারাবাখ এফকে
title: কারাবাখ ফুটবল ক্লাব